
                                                                                                          Lokakuu 2026


	Hyvää syksyä ja syyslomaa!
Syyslukukausi on hurahtanut vauhdilla puolivälin etappiin eli syyslomaan!
Alkusyksy on sisältänyt jo monenlaista ohjelmaa perustyön lisäksi. Pääsimme vanhempainyhdistyksen tukemana tutustumaan maatilan elämään Kinnusen tilalla ja samalla myös ruuan alkutuotannon lähteille. Kiitos Kinnusille vieraanvaraisuudesta ja yhteistyöstä järjestelyissä.
Vietimme syyskuussa myös sadonkorjuujuhlaa koululla yhdessä päiväkodin kanssa. Sadonkorjuujuhlissa nautimme vohveleista, pidimme kasvissuunnistuksen ja ”torilla” maistelupistettä pyörittäneet ”Erkki ja Irmeli” olivat mukaansatempaavia ja hauskoja.

Retkien ja tapahtumien toteuttaminen on ollut mahdollista vanhempainyhdistyksen kanssa tehtävän yhteistyön ansiosta. Tällainen toiminta vaatii myös varojen keruuta. Lokakuussa on tulossa parilta edelliseltä syksyltä tuttu Lumilyhty -joulukalenteriarpojen myyntapahtuma. Tämän tiedotteen mukana on lähtenyt koteihin myynnin ohjeet.  

Hyvää syyslomaa kaikille oppilaille ja kotijoukoille!

Olli Airaksinen

rehtori
	Lokakuun tärkeitä päivämääriä:
· To 1.10. Lumilyhtyarpojen myynti alkaa. Myyntiaika kolme viikkoa.
· To 1.10. Terveydenhoitaja koululla.
· Viikolla 41 (5.10-9.10.) Siilinjärven kouluilla voi vierailla kuntapäättäjiä.
· To 8.10. Koululääkäri koululla.
· Pe 9.10. Aamupäivällä poikkeavaa ohjelmaa lomalle lähdön merkeissä. Tapahtuman sisältö täsmentyy lähempänä.
· VKO 42 eli 12.10.-16.10 SYYSLOMA (
· Ke 21.10. 3.-4. luokka uimaopetuksessa Fontanellassa 9.30-11.00.
· Pe 23.10. Lumilyhtyarpojen myyntilistan viimeinen palautuspäivä.
· Ti 27.10. Kuraattori koululla.
· Ke 28.10. 3.-4. luokka uimaopetuksessa Fontanellassa 9.30-11.00.
· Pe 30.10. Vanhempainyhdistys tilaa Lumilyhtyarvat. Myydyt arvat tulevat oppilaan mukana koteihin marraskuun alkupuolella.


	Joulukalenteriarvan tilaus- ja maksuohjeet:

1. Merkkaa paperin alaosaan, kuinka monta joulukalenteriarpaa olet myynyt/haluat tilata. Merkkaa myös,

mikäli et tilaa arpoja. Yksi joulukalenteriarpa maksaa 10€.

2. Leikkaa alaosa irti ja palauta koululle/päiväkotiin pe 23.10. mennessä

3. Vanhempainyhdistys tekee arpatilauksen 30.10. mennessä ja toimittaa tilatut arvat koulun/päiväkodin

kautta jakoon koteihin marraskuun aikana.

4. Toimita myymäsi arvat, kerää maksut itsellesi ja maksa tilauksen loppusumma 30.11. mennessä yhtenä

tilisiirtona vanhempainyhdistyksen tilille FI84 8146 9710 105221, viestiin oppilaan/lapsen nimi ja luokka/

ryhmä.

Varojen keruu on osa Kuuslahden vanhempainyhdistys ry:n toimintaa. Myynnistä saaduilla tuloilla kustannetaan

Kuuslahden koulun sekä päiväkodin yhteisiä tapahtumia ja retkiä, luvassa siis paljon mukavia juttua! Toivomme

aktiivisuutta myyntiin.
KIITOS OSALLISTUMISESTASI KUUSLAHDEN KOULUN JA PÄIVÄKODIN LASTEN HYVÄKSI!
	3.-4. luokan uimaopetus lokakuussa
· Ke 21.10.
· ke 28.10.

     Syyskuun aikana koulun pedanet sivulle on tallennettu huoltajia varten tämän vuoden lukuvuositiedote. Painettuja lukuvuositiedotteita ei ole jaettu enää muutamaan vuoteen, joten käykää lukemassa tiedote sähköisessä muodossa. 
      Samasta paikasta löytyy myös koulun lukuvuosisuunnitelma, johon voi tutustua vapaasti.


	
	


